Amikor a forint újabb és újabb rekordgyenge szinteket ér el, mint például most, amikor átütötte a 340-es szintet is az euróval szemben, a piac elkezdi találgatni, hogy mindezt meddig hagyja a Magyar Nemzeti Bank (MNB).

A jegybanknak ugyanis rengeteg eszköze van arra, hogy a forint árfolyamát befolyásolja. Forián-Szabó Gergely, az 
Amundi Befektetési Alapkezelő Zrt. befektetési igazgatója 
szerint amennyiben 125993984 a forint tovább gyengül, lépéskényszerbe kerülhet a jegybank.

Rögzítsük gyorsan, hogy az elmúlt évek kamat- és árfolyam-környezete, vagyis a fokozatosan gyengülő, a 310-es, 320-as, 330-as, végül a 340-es lépcsőket is átugró forint és a nagyon alacsony hazai kamatszint összetett helyzetet teremtett, de kétségtelenül elég kedvező volt az országnak.

Ahhoz, hogy ezt megértsük, legyen a példánk a 300 forintos és a 340 forintos euró közötti mozgás.